KIEGÉSZÍTŐ LICENCFELTÉTELEK MICROSOFT SZOFTVERHEZ
MICROSOFT .NET FRAMEWORK 3.0
A Microsoft Corporation (vagy az Ön lakhelyétől függően egy társvállalata) licencet nyújt Önnek ezen kiegészítéshez. Ön használhatja ezt a kiegészítést, ha licenccel rendelkezik a (jelen kiegészítéssel használható) Microsoft Windows operating system szoftver (a továbbiakban „szoftver”) használatához. Amennyiben Ön nem rendelkezik érvényes licenccel a szoftverhez, úgy nem használhatja azt. Ön a szoftver minden érvényes licenccel ellátott példányával használhatja a kiegészítés egy példányát.
A következõ licencfeltételek további használati feltételeket határoznak meg a kiegészítéshez. A kiegészítés használatára a szoftverre vonatkozó licencfeltételek és ezen feltételek érvényesek. Egymásnak ellentmondó feltételek esetén ezen kiegészítõ licencfeltételek alkalmazandók.
A kiegészítés használatával Ön elfogadja a jelen feltételeket. AMENNYIBEN Ön nem fogadja el a feltételeket, ÚGY ne használja a kiegészítést.
Amennyiben elfogadja a jelen licencfeltételeket, úgy azok az alábbiakban ismertetett jogokat biztosítják Önnek.
1.	TERMÉKTÁMOGATÁSI SZOLGÁLTATÁSOK A KIEGÉSZÍTÉSHEZ. A Microsoft ehhez a szoftverhez a www.support.support.microsoft.com/common/international.aspx webhelyen leírtak szerint terméktámogatási szolgáltatást nyújt.
2.	A MICROSOFT .NET ÖSSZEHASONLÍTÓ TELJESÍTMÉNYVIZSGÁLATA. A szoftver tartalmazza a .NET-keretrendszer 3.0 egy vagy több alkotórészét (a továbbiakban „.NET-alkotórész”). Ön végezhet belső összehasonlító teljesítményvizsgálatot az ilyen alkotórészeken. Az ilyen alkotórészekre vonatkozó bármely teljesítményvizsgálat eredményeit Ön közzéteheti, feltéve, ha betartja a http://go.microsoft.com/fwlink/?LinkID=66406 webhelyen ismertetett feltételeket. A Microsofttal esetlegesen kötött bármely más megállapodástól függetlenül, ha Ön ilyen jellegű teljesítményvizsgálati eredményeket közöl, úgy a Microsoftnak jogában áll az általa az Ön .NET-Alkotórésszel versengő termékein elvégzett teljesítményvizsgálatok eredményeit közzétenni, feltéve, ha betartja a http://go.microsoft.com/fwlink/?LinkID=66406 webhelyen közölt feltételeket.